71 
os Forstaaelsen af Forholdene ved de udslukte Vulkaner. 
Møens Klint med sit sønderrevne Ydre og endnu mere for¬ 
vredne Indre, der paa mangfoldige Steder ses blottet, af¬ 
giver nu paa lignende Maade et Vidnesbyrd om mægtige 
Kræfter, der engang have været virksomme; men her be¬ 
finde vi os lige over for Fænomener, hvortil vi ikke, som 
ved Vulkanerne, umiddelbart kunne finde Analogier i den 
nuværende Periode. Det er derfor ikke let at finde Traaden 
til Løsningen af dette næsten enestaaende geologiske Problem, 
som netop af den Grund nok kan fortjene at underkastes 
en alsidig Drøftelse; men førend jeg gaar over til specielt 
at behandle de derhen hørende Forhold i Møens Klint, er 
det nødvendigt at omtale i Almindelighed vort Skrivekridts 
Mægtighed og Beskaffenheden af dets Overflade. 
Ved den artesiske Boring, der i Aaret 1872 foretoges 
ved Aalborg, lykkedes det at komme igjennem Skrivekrid¬ 
tet, hvis Mægtig hed her var 8—900 Fod, og uagtet man 
ganske vist ikke deraf kan slutte, at det ogsaa har samme 
Mægtighed paa alle andre Steder her i Landet, har det dog 
altid Betydning at vide, at det i saa Henseende ikke afvi¬ 
ger væsentligt frahvad der er Tilfældet i andre Lande 
navnlig i England og Frankrig*). 
*) Skrivekridtet ved Aalborg er i en paafaldende Grad fattigt paa 
Flint, og gaar i de dybeste Partier efterhaanden over til en 
haard, lerblandet, hvidgraa Kalksten. En Preve, der 
optoges fra en Dybde af 1272 Fod (1152 Fod under Skrive¬ 
kridtets Overflade), og som indeholdt et Exemplar af Belemni- 
tella mucronata, havde en ikke ringe Lighed med Arnagerkal- 
ken paa Bornholm. Skulde ved Fortsættelsen af den nu af¬ 
brudte Boring denne formodede Overensstemmelse blive be¬ 
kræftet, vilde der derved være vundet et ikke uvæsentligt Bi¬ 
drag til Danmarks Geognosi, eftersom vi da i Arnagerkalken 
vilde have et Bindeled mellem Grensandsformationen paa Born¬ 
holm og Skrivekridtet i den evrige Del af Danmark. Det 
bornholmske Grensand maa i saa Fald være ældre end Skrive¬ 
kridtet, hvilket ogsaa Forsteningerne synes at bekræfte. 
